钦定古今图书集成/明伦汇编/氏族典/第276卷 > 王崇献
## 钦定古今图书集成/明伦汇编/氏族典/第276卷 > 王崇献

按《兖州府志》：“崇献，字季征，珣第四子也。弘治丙辰进
士，选翰林院庶吉士，后改礼部主事。以逆瑾擅权，引
疾告归。瑾衔其避也，削籍为民。瑾诛，改兵部主事。时
山东江浙巨寇称乱，崇献条陈六事，悉见采用。寻升
郎中，南京尚宝司卿，复引疾去。嘉靖戊子，用言者荐，
起为南京通政司右参议，再晋南京太仆寺卿。癸巳”，
拜左佥都御史，巡抚宁夏，乞归。